Celine Dion (gebore 30 Maart 1968) is 'n Kanadese sangeres. Sy is gebore in die klein dorpie Charlemagne, Québec. Celine is die jongste van 14 kinders, in 'n hoogs musikale familie. Celine sing al van die ouderdom van 5, en het gou geleer hoe om lewendig op te tree. Sy het op 12 haar eerste liedjie, "It was only a dream", geskryf, tesame met haar ma en een van haar broers. Die proefopname is toe onder die aandag van René Angélil, 'n baie goeie bestuurder, gebring. In 1981 was René in vervoering oor Celine se stem en was van plan om 'n internasionale ster van haar te maak. Hy het ook 'n verband op sy huis uitgeneem om vir die onkoste van haar debuutalbum te betaal. Celine het bekendheid verwerf in 1982, toe sy die Goue Medalje by die "Yamaha World Song Festival" in Tokio gewen het, tesame met die gesogde "Musician's Award for Top Performer". In 1983 word Celine die eerste Kanadees wat 'n goue plaat in Frankryk kon behaal.